年会试第六十五名，登进士第二甲第十名进士。授户部主事，迁员外、郎中，出为贵州参议。属水西安酋乱，当事者方议用兵，而澄源以蛮夷叛服靡常，剿孰与抚便。已而兵出，杀伤过当，卒用其言抚之，事遂定。踰年，晋按察副使，备兵威清。晋参政，镇威清如故。进士邹元标以论劾张居正贬戍罗施，道经其境，澄源与之盘桓弥日，人或危之，曰：「吾分已定，即缘此得罪，吾固安之。」因名其庵曰「定庵」，后以广西按察使入觐，转四川右布政，乞终养归。部使者交章论荐，竟不起。着有《悟往吟》及《经传讲义》。
家族.曾祖林黼；祖父